**JAVNI POZIV**

**za podnošenje prijave za izbor domaćina manifestacije Dani hrvatskog turizma 2020.**

**1.**

Ministarstvo turizma, Hrvatska turistička zajednica i Hrvatska gospodarska komora pozivaju zainteresirane hotelske kuće, turističke zajednice i jedinice lokalne samouprave da podnesu prijavu kojom se kandidiraju za domaćina Dana hrvatskog turizma 2020.

**2.**

Manifestacija Dani hrvatskog turizma 2020. održat će se od 28. do 30. listopada 2020.

**3.**

Domaćin manifestacije Dani hrvatskog turizma 2020. treba osigurati/ispunjavati sljedeće uvjete:

1. mogućnost organizacije skupa za 1.500 sudionika
2. smještajni kapaciteti - 1.000 soba u hotelima kategorije 3\*, 4\* ili 5\*
3. adekvatan prostor koji omogućava televizijski prijenos završne večeri kapaciteta 1.200 sjedećih mjesta (visina prostora 8 metara)
4. četiri dvorane za sastanke, od kojih jedna kapaciteta najmanje 150 mjesta u kino postavu, a ostale dvorane kapaciteta 20 do 50 sjedećih mjesta u kino postavu
5. osigurati tehniku (ozvučenje, mikrofone, platno, simultano prevođenje) i uređenje dvorana i prostora za sastanke i prezentacije
6. adekvatan prostor za večeru uz glazbeni program za 1.500 osoba u stajaćem postavu
7. organizacija registracijskog i informacijskog prostora
8. prostor za press centar s 10 računala te uslugom fax/print/scan/copy
9. mogućnost organizacije transfera sudionika
10. spremnost na aktivno sudjelovanje u organizaciji manifestacije

**4.**

Uvjete iz točke 3. ovog Javnog poziva domaćin manifestacije Dani hrvatskog turizma 2020. osigurava o svom trošku, osim troškova smještaja sudionika.

**5.**

Rok za podnošenje prijava je **16. ožujka 2020.**

**6.**

Kandidati se pozivaju da uz dokaze o ispunjavanju uvjeta iz točke 3. ovog Javnog poziva, ponude cijene za usluge smještaja te cijene za *buffet* i posluživanu večeru. Cijene usluga smještaja i *buffet* i posluživane večere potrebno je iskazati u tablici koja se nalazi u **Prilogu 1** ovog Javnog poziva i čini njegov sastavni dio.

**7.**

Kako bi prijava bila važeća, potrebno je da istu zajednički apliciraju hotelske kuće, turističke zajednice i jedinice lokalne samouprave, odnosno, u slučaju da aplicira samo jedan od navedenih subjekata, potrebno je priložiti dokaz o suradnji s ostalim subjektima (ugovor, pismo namjere, odluku nadležnih tijela i sl.).

**8.**

Prijava s dokazima o ispunjavanju uvjeta iz točke 3. i cijenama iz Priloga 1. ovog Javnog poziva dostavlja se u elektronskom obliku na e-mail adrese dht@mint.hr i dht@htz.hr.

**9.**

Odluku o izboru domaćina manifestacije donosi Organizacijski odbor Dana Hrvatskog turizma 2020., a objavit će se na internetskoj stranici Ministarstva turizma [www.mint.gov.hr](http://www.mint.hr) i Hrvatske turističke zajednice [www.htz.hr](http://www.htz.hr)

Zagreb, 27. veljače 2020.

**PRILOG 1**

**Tablica 1**

|  |
| --- |
| **CIJENE NOĆENJA ZA VRIJEME DHT-A 2020. U RAZDOBLJU OD 28. DO 30. 10. 2020.** |
| **Vrsta smještajnog objekta** | **Noćenje s doručkom 1/1 - neto u kn** | **Noćenje s doručkom 1/1 - bruto u kn** | **Noćenje s doručkom 1/2 - neto u kn** | **Noćenje s doručkom 1/2 - bruto u kn** |
| **Hotel 3\*** |  |  |  |  |
| **Hotel 4\*** |  |  |  |  |
| **Hotel 5\*** |  |  |  |  |

***Napomena***

***Ponuđena cijena smještaja podrazumijeva cijenu noćenja i u razdoblju od 15. do 30. listopada 2020. za članove Organizacijskog odbora i ostalog organizacijskog osoblja angažiranog na realizaciji DHT-a 2020. (max 20 soba).***

**Tablica 2**

|  |
| --- |
| **CIJENE VEČERE ZA 1.500 OSOBA ZA VRIJEME DHT-A U RAZDOBLJU OD 28. DO 30. 10. 2020.** |
| **Vrsta večere** | **Cijena večere po osobi - neto u kn** | **Cijena večere po osobi - bruto u kn** |
| ***Buffet* večera** |  |  |
| **Posluživana večera** |  |  |